cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy en cy cy cy cy cy cy cy cy en en cy nl cy la es cy nb cy en cy cy su cy ceb cy cy ca en cy nl en cy su cy su cy es es en es
Dylan ar Daith yn diddanu yn Clwb Ifor Bach | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Ble dechreuodd hip-hop? Dyna un o’r cwestiynau gafodd ei godi yn ystod un o’r sioeau sy’n dathlu canmlwyddiant y bardd Dylan Thomas. Neithiwr, daeth Dylan Ar Daith i Gaerdydd. Mae’r hanner sioe hanner darlith yn dilyn llwybr Dylan Thomas o amgylch America a’r dylanwad a gafodd ef ar bobl eraill yno ac, yn fwy penodol, ar gerddoriaeth Americanaidd. Roedd Dylan Thomas yn rhan o ddatblygiad cerddoriaeth be-bop a wnaeth yn ôl pob tebyg arwain at esgor hip-hop.
Os ydych chi’n rhywbeth fel fi, dydych chi ddim yn gwybod llawer am Dylan Thomas nac am darddiad hip-hop, ac yn sicr fyddech chi fyth wedi ystyried fod cysylltiad agos rhwng y ddau. Ond dyma mae’r sioe hon yn ei wneud – cyflwyno’r syniad fod Dylan Thomas yn un o dadau hip-hop! Caiff y syniad ei gyflwyno drwy ein tywys ni ar hyd llwybr Dylan Thomas yn Efrog Newydd yn 1952 gyda cherddoriaeth jazz, rap, bît bocsio a llenyddiaeth i’n diddanu ni ar y ffordd.
Roedd ‘na bum person ar y llwyfan, rhai yn adnabyddus, eraill ddim. Daniel Williams, Aneirin Karadog, Zaru Jonson, Huw Vaughan Williams ac Ed Holden – neu Mr Phormula i roi ei enw llwyfan iddo fo – oedd y pump.
Er mai Daniel Williams, darlithydd ym Mhrifysgol Abertawe a cherddor jazz oedd wrth y llyw ac yn traddodi’r ddarlith (wir i chi, doedd hi ddim byd tebyg i ddarlith draddodiadol…!) seren y sioe i mi oedd Zaru Jonson. Llwyddodd i ddod â hiwmor a naws theatrig i lwyfan Clwb Ifor Bach ac roedd ef ac Aneirin Karadog yn bownsio oddi ar ei gilydd yn dda. Un o uchafbwyntiau’r perfformiad i mi oedd “rap off” (ai dyna’r term hip hop cywir?!) rhwng y ddau am sut y dylid ynganu “Dylan”.
Does dim dwywaith fod rôl Ed Holden yn y cyflwyniad yn anhepgor; yn aml iawn roedd hi’n hawdd anghofio mai ef oedd yn cynhyrchu’r synau ac nid set o ddrymiau neu beiriant.
Doeddwn i ddim yn siŵr beth i’w ddisgwyl nac a oeddwn i am fwynhau neu beidio. Ond wir, cefais amser da, cefais adloniant annisgwyl ac ychydig yn wahanol i’r arfer. Roedd yn ddoniol iawn ar brydiau, roedd yn cyflwyno darn o fywyd Dylan Thomas yn gryno ac yn ddiddorol ac yn bennaf oll roedd yn diddanu.
Nawr gallaf ddweud fy mod i’n gwybod mwy am Dylan Thomas a dw i’n gwybod mwy am darddiad hip-hop!
Mae’r sioe dal ar daith. Gallwch ei gweld yn Aberystwyth heno ac yng Nghasnewydd nos yfory. Am ragor o fanylion ewch i’r wefan: http://www.developingdylan100.co.uk/dylan-live/
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.